text: Nattens trafikanter på E45 skal på omkørsel de næste uger
  09 november 2017 kl. 11.11
  Trafikanter på E45 ved Horsens må fra søndag aften og de næste uger indstille sig på at skulle ud på en omkørselsrute, når en ny bro skal gøres færdig.
  Motorvejen vil nemlig være spærret i ni nætter på grund af broarbejde i forbindelse med den nye til- og frakørsel 56b ved Hatting og en ny forbindelsesvej til Horsens.
  Det er motorvejsstrækningen mellem frakørsel 57 Horsens Syd og frakørsel 56 Horsens Vest, der lukkes i nattetimerne.
  Entreprenøren for selve tilslutningsanlægget har nu støbt brodækket hen over motorvejen. Brodækket er støbt på hævet forskalling for ganske enkelt at have frihøjde nok på motorvejen.
  Når betonen er hærdet af, og dermed stærk nok, fjernes forskallingen og brodækket nedsænkes til de permanente understøtninger.
  Inden denne nedsænkning, som finder sted i uge 49, skal der fjernes forme, stilladser og laves finish.
  Det betyder, at det er nødvendigt at spærre motorvejen over i alt ni nætter.
  Se omkørselsruten her
  Tidsplan
  Uge 46E45 vil være lukket for trafik i begge retninger i perioden:• Søndag den 12. november kl. 24:00 – mandag den 13. november kl. 4:00Uge 47E45 vil være lukket for trafik i nordgående retning i følgende perioden:• Mandag den 20. november kl. 23:00 – tirsdag den 21. november kl. 5:00• Tirsdag den 21. november kl. 23:00 – onsdag den 22. november kl. 5:00E45 vil være lukket for trafik i sydgående retning i følgende perioden:• Onsdag den 22. november kl. 23:00 – torsdag den 23. november kl. 5:00• Torsdag den 23. november kl. 23:00 – fredag den 24. november kl. 5:00Uge 48E45 vil være lukket for trafik i nordgående retning i følgende perioden:• Mandag den 27. november kl. 23:00 – tirsdag den 28. november kl. 5:00• Tirsdag den 28. november kl. 23:00 – onsdag den 29. november kl. 5:00E45 vil være lukket for trafik i sydgående retning i følgende perioden:• Onsdag den 29. november kl. 23:00 – torsdag den 30. november kl. 5:00• Torsdag den 30. november kl. 23:00 – fredag den 1. december kl. 5:00I den periode vil der blive etableret omkørsel via Silkeborgvej, Ringvejen og Vestvejen i Horsens.
  Når nu motorvejen alligevel er lukket, vil Vejdirektoratet benytte lejligheden til at udføre driftsrelaterede asfaltarbejder på sydlige frakørselsrampe ved frakørsel 56, Horsens Vest, og på nordlige frakørselsrampe ved frakørsel 57, Horsens Syd.
  Disse arbejder udføres mandag til fredag mellem kl. 19.00 og 05.00 i ugerne 47 og 48, og der vil efter behov blive etableret separat skiltning til disse rampearbejder. 
  Vejdirektoratets projektleder Peter Sveistrup Kristensen beklager de gener, som spærringerne uundgåeligt vil betyde for trafikanterne, men glæder sig også over fremdriften i projektet med den nye til- og frakørsel ved Hatting.
  